Neylirəm
Adam var salamı yalandan verir,
Belə saxta söz-söhbəti neylirəm?
Mərd gördüm, yolunda başından keçər,
Dildə yalan məhəbbəti neylirəm?

İstərəm insanda bütövlük ola,
Eli saya sala, düşə düz yola.
Məclisdə gəda var - küt, başabəla,
Ürək sıxan bu həyatı neylirəm?

Namərdlikmiş bu fələyin busatı,
Qara gündür Sədrəddinin həyatı.
Çərənçi arvadı, yaltaq övladı,
Bu yazını, bu qisməti neylirəm?
Qoşmalar